Շնորհակալություն հայտնելով ջերմ ընդունելության համար, նախագահ Ռ. Քոչարյանը նշել է, որ բանակցությունների ժամանակ քննարկվել է երկկողմ հարաբերությունների ողջ համալիրը: Նա վերահաստատել է հայկական կողմի ցանկությունը` զարգացնելու երկկողմ կապերը Ֆինլանդիայի հետ եւ գոհունակություն հայտնել, որ հնարավորություն է ընձեռվել շարունակելու տարիներ առաջ հաստատված քաղաքական երկխոսությունը: "Այդ ցանկությանը գումարվում է նաեւ հաջորդ տարի Ֆինլանդիայի կողմից ԵԱՀԿ նախագահության ստանձնումը եւ ԵՄ-ի հետ հարաբերությունների զարգացումը, որն այժմ ընթանում է Գործողությունների ծրագրի շրջանակում", - ասել է Ռ. Քոչարյանը: